CELEX: 32009R0198
Language: hu
Date: 2009-03-10 00:00:00
Title: A Bizottság 198/2009/EK rendelete ( 2009. március 10. ) egyes áruk Kombinált Nómenklatúra szerinti besorolásáról

14.3.2009   
            
            
               HU
            
            
               Az Európai Unió Hivatalos Lapja
            
            
               L 70/6
            
         
      A BIZOTTSÁG 198/2009/EK RENDELETE
   
   (2009. március 10.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. március 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Körülbelül 4 m × 30 m méretű, növényi szálból (tengeri fűből, „sea-grass”) szőtt árucikk.
                  A vetülékfonal két, olyan növényi anyagból (tengeri fűből) készült szál összesodrásával készül, amellyel elsősorban párnát szoktak bélelni.
                  A láncfonal egyetlen sodort szálból áll, amely növényi eredetű természetes textilrost (tengerifű-rost) sodrásával készül (a szál finomsága több mint 20 000 decitex).
                  Az árucikk habosítottgumi alátéttel van ellátva.
                  (tengeri fű padlóborító)
                  (Lásd a 648A. és 648B. fényképet. A képeken az árucikknek egy kivágott darabja látható.) (1)
                  
               
               
                  4601 94 10
               
               
                  A besorolást a Kombinált Nómenklatúra értelmezésére vonatkozó általános szabályok 1., 3. b) és 6. pontja, a 46. árucsoporthoz tartozó Megjegyzések 1. pontja, az 57. árucsoporthoz tartozó Megjegyzések 1. pontja, a XI. áruosztályhoz tartozó Megjegyzések 3. A) e) pontja, valamint a 4601, a 4601 94 és a 4601 94 19 KN-kód szövege határozza meg.
                  Az árucikk három különböző anyagból áll:
                  
                              1.
                           
                           
                              A két összesodort növényi eredetű szál (vetülékfonal) az 1404 vtsz. alá tartozó, elsősorban párnabélelésre használatos növényi eredetű anyagból készül (lásd az 1404 vámtarifaszámhoz tartozó Harmonizált Rendszer Magyarázat (HRM) (D) rész első bekezdését és harmadik bekezdésének 4) pontját, amely tengerifüvet („eel-grass”), vagyis egyfajta tengeri füvet említ).
                              A növényi eredetű anyagok feldolgozásával egyfajta kötél készül, a növényi anyag összezúzása nélkül, csupán sodrással, ez a kötél tehát a 4601 vtsz. szerinti fonásanyagokhoz hasonlatos (lásd a 4601 vámtarifaszámhoz tartozó HRM (A) (2) (b) pontját) és fonásra alkalmas állapotban van, ezért a 46. árucsoporthoz tartozó Megjegyzések 1. pontja értelmében „fonásanyag”.
                           
                        
                              2.
                           
                           
                              Az egyetlen sodort szál (láncfonal), amely növényi eredetű természetes textilrost sodrásával készült, növényi anyagból van előállítva. A rostokat sodrással fogják össze (lásd a XI. áruosztályhoz tartozó HRM (I) (B) (1) (i) (a) pontját). E „sodrott fonalat” az 5607 vtsz. szerinti „zsinegnek” kell tekinteni a XI. áruosztályhoz tartozó Megjegyzések 3. A) e) pontja értelmében, mivel ez az egyszeres sodrású fonal több mint 20 000 decitex finomságú (a fonal és a zsineg közötti különbséget lásd a XI. áruosztályhoz tartozó HRM (I) (B) (2) pontja I. táblázatában (más növényi rostok típusa), az 5308 vámtarifaszámhoz tartozó HRM (A) pontjának második bekezdésében és az 5607 vámtarifaszámhoz tartozó HRM (1) pontjának első bekezdésében).
                           
                        
                              3.
                           
                           
                              A 40. árucsoportba tartozó habosítottgumi alátét nem határozza meg az árucikk lényeges jellemzőjét a Kombinált Nómenklatúra értelmezésére vonatkozó általános szabályok 3. b) pontja értelmében, mivel a termék alatt található, így nem látható, amikor a termék a földön fekszik. Az alátétnek az a szerepe, hogy az árucikket merevebbé tegye és csúszásgátló tulajdonságokkal ruházza fel.
                              Az árucikket fonathoz hasonló fonásanyagból készült termékként kell besorolni, mivel a növényi eredetű szálak összesodrásával készülő – a 4601 vtsz. szerinti fonásanyagnak minősülő – vetülékfonal határozza meg az árucikk lényeges jellemzőjét a Kombinált Nómenklatúra értelmezésére vonatkozó általános szabályok 3. b) pontja értelmében. Az egyszeres sodrású láncfonalaknál sokkal nagyobb mennyiségben vannak jelen a több szálból sodort fonalak, és nekik köszönhető a termék sajátos kinézete.
                              Ezért az árucikk nem sorolható be az 57. árucsoport szerinti textil padlóborítók közé – az 57. árucsoport 1. megjegyzése értelmében –, mivel az árucikk járófelülete nem textilből, hanem a 4601 vámtarifaszám szerinti fonásanyagokhoz hasonló anyagokból áll.
                           
                        
            
         
      
                  
                     
               
               
                  
                     
               
            
         (1)  A kép csupán tájékoztató jellegű.